**Az Állatorvostudományi Egyetem**

**Szervezeti és Működési Szabályzata**

**III. kötet**

**Hallgatói Jogok Gyakorlásának és Kötelességek Teljesítésének, valamint a Hallgatói Kérelmek Elbírálásának és a Jogorvoslatnak Rendje**

**Budapest**

**2016**

Az Állatorvostudományi Egyetem Szenátusa a nemzeti felsőoktatásról szóló 2011. évi CCIV. törvény 12.§ (3) eb) pontjában kapott felhatalmazás alapján az Állatorvostudományi Egyetem Hallgatói Jogok Gyakorlásának és Kötelességek Teljesítésének, valamint a Hallgatói Kérelmek Elbírálásának és a Jogorvoslatnak Rendjét a következőkben határozza meg:

## Bevezetés

1. **§**
2. A nemzeti felsőoktatási törvényben és kapcsolódó jogszabályokban, valamint az Egyetem belső szabályzataiban és azok mellékleteiben meghatározott hallgatói jogokat és kötelezettségeket rendeltetésüknek megfelelően kell gyakorolni, illetve teljesíteni.
3. Az Egyetem döntései, intézkedései, dokumentumai nem vezethetnek törvényben, illetve végrehajtásra kiadott jogszabályokban biztosított hallgatói jogok csorbítására, az érdekérvényesítési lehetőségek korlátozására, a véleménynyilvánítás elfojtására, tájékozódási jog korlátozására.
4. A hallgatói jogviszonyból eredő jogokat és kötelességeket – a nemzeti felsőoktatási törvényben meghatározott kivételektől eltekintve – a beiratkozás napjától lehet gyakorolni, illetve kell teljesíteni.

## A hallgató kötelességei

1. **§**
2. A hallgató kötelessége, hogy:
3. teljesítse az Egyetem tanulmányi és vizsgaszabályzatában foglaltakat;
4. betartsa az Egyetem, illetve a kollégium szervezeti és működési szabályzatában foglaltakat (lásd: vonatkozó szabályzatokat);
5. betartsa az Egyetem helyiségei, továbbá az Egyetemhez tartozó helyiségek területek használati rendjét,
6. a gyakorlati képzés rendjét betartsa,
7. rendeltetésének, illetve az előírásnak megfelelően kezelje a rábízott eszközöket,
8. óvja az Egyetem létesítményeit, felszereléseit,
9. óvja saját és társai testi egészségét.
10. elsajátítsa és alkalmazza az egészségét és biztonságát védő ismereteket;
11. tiszteletben tartsa az Egyetem hagyományait, valamint az Egyetem alkalmazottai és hallgatótársai emberi méltóságát.

## A hallgató jogai

1. **§**
2. A hallgatót megilleti az a jog, hogy a jogszabályokban és az intézményi szabályozásban meghatározottak szerint teljes körű, pontos és hozzáférhető formában információt kapjon a tanulmányai megkezdéséhez és folytatásához, kialakítsa tanulmányi rendjét, igénybe vegye a felsőoktatási intézményben elérhető képzési lehetőségeket, kapacitásokat; állapotának, személyes adottságainak, fogyatékosságának megfelelő ellátásban részesüljön.
3. A hallgató joga hogy:
4. szabadon megválassza, melyik felsőoktatási intézményben kívánja folytatni tanulmányait;
5. emberi méltóságát tiszteletben tartsák (így különösen: személyiségi, véleménynyilvánítási-, tájékozódási-, javaslattételi-, vallási-, világnézeti-, levelezési-, lakhatási jogát.)
6. az Egyetemen biztonságban, egészséges környezetben folytathassa tanulmányait, továbbá tehetségétől, képességétől, érdeklődésétől függően segítséget kapjon a tanulmányaihoz, a pályakezdéshez;
7. tanulmányai során megismerje a nemzetközi gyakorlatot és e célból az Európai Gazdasági Térség országaiban működő felsőoktatási intézményekben folytasson résztanulmányokat,
8. illetőleg – amennyiben állami (rész)ösztöndíjas képzésben vesz részt – ösztöndíjban részesüljön;
9. vagyoni, viszonyaira, jövedelmi helyzetére, tanulmányi eredményére tekintettel pénzbeli, illetve természetbeni gondoskodásban részesülhessen;
10. érdekeit érvényesítse és esetenként jogorvoslattal éljen;
11. hallgatói jogviszonyából származó jogai megsértése esetén jogorvoslathoz folyamodhasson;
12. alapképzésben, mesterképzésben, szakirányú továbbképzésben, felsőoktatási szakképzésben folyó gyakorlati képzés esetében az érdekvédelem és a munkavédelem tekintetében megillessék mindazok a jogok, amelyeket a Munka Törvénykönyve és a munka védelmére vonatkozó jogszabályok a munkavállalók részére biztosítanak.
13. A jogok gyakorlása nem járhat mások jogának indokolatlan és szükségtelen korlátozásával, sérelmével.
14. A hallgatói érdekek képviseletére hallgatói önkormányzatok működnek. A HÖK-nek minden hallgató, a DHÖK-nek minden doktoranduszhallgató tagja választó és választható.

## A hallgatói kérelmek

1. **§**
2. A hallgató kérelmét, beadványát jogszabály, egyetemi szabályzat vagy pályázati felhívás ettől eltérő előírása hiányában,
3. személyesen vagy
4. postai úton, lehetőség szerint ajánlott küldeményként

nyújthatja be. A kérelmet a hallgató meghatalmazott útján is benyújthatja.

1. Hallgatói kérelmet elektronikus úton jogszabály, egyetemi szabályzat vagy pályázati felhívás erre vonatkozó kifejezett rendelkezése esetén lehet benyújtani.
2. A papír alapú kérelmeket, amennyiben a Hallgatói követelményrendszer ettől eltérő rendelkezést nem tartalmaz, a Tanulmányi Osztályon kell benyújtani.
3. Ha jogszabály vagy egyetemi szabályzat kivételt nem tesz, az elsőfokú döntést a benyújtás időpontjától számított harminc napon belül kell meghozni és gondoskodni a döntés közléséről. Egyetemi szabályzat kizárólag ennél rövidebb határidőt állapíthat meg.
4. Amennyiben a döntéshozó testületi szerv, a hatáskörébe tartozó ügyben a (4) bekezdésben meghatározott határidőn belül, vagy ha ez nem lehetséges, a határidő letelte utáni első testületi ülésen, legkésőbb azonban két hónapon belül határoz.
5. Az ügyintézési idő a kérelemnek az eljárásra hatáskörrel rendelkező hallgatói ügyben eljáró szervhez történő megérkezését követő napon, hivatalból indított eljárás esetén az első eljárási cselekmény elvégzésének napján kezdődik.
6. A hallgatói ügyben eljáró szerv az ügyintézési határidőt annak letelte előtt indokolt esetben egy alkalommal, legfeljebb harminc nappal meghosszabbíthatja. A határidő-hosszabbítás indokait kifejezetten meg kell jelölni.
7. A hallgatói ügyben eljáró szerv köteles a döntéshozatalhoz szükséges tényállást tisztázni.Ha ehhez nem elegendőek a rendelkezésre álló adatok, bizonyítási eljárást folytat le, melynek során különösen személyeket hallgathat meg, iratokat kérhet be vagy szakértőt vehet igénybe.
8. A hallgatói kérelemmel kapcsolatos döntést - törvényben, kormányrendeletben és a szervezeti és működési szabályzatban meghatározott esetben, valamint ha a hallgató kéri – írásban kell közölni a hallgatóval.

## A hallgató jogorvoslati lehetősége

1. **§**
2. A hallgatót – az Egyetem (intézet, tanszék) döntése, intézkedése, illetve intézkedésének elmulasztása miatt, amennyiben az a hallgató jogviszonyára vonatkozó rendelkezéseket sérti, vagy sértheti a tanulmányok értékelésére vonatkozó döntés kivételével – jogorvoslati lehetőség illeti meg.
3. A hallgatói jogviszonyra vonatkozó rendelkezésnek minősül minden jogszabályban, valamint egyetemi belső szabályzatban található olyan rendelkezés, amely a hallgatóra vonatkozóan jogokat, vagy kötelezettségeket állapít meg.
4. A hallgató jogorvoslati kérelemmel élhet, a tanulmányok értékelésére vonatkozó döntés esetében is a hallgató, ha a döntés nem az Egyetem által elfogadott követelményekre épül, illetve a döntés ellentétes az Egyetem tanulmányi és vizsgaszabályzatában foglaltakkal, vagy megszegték a vizsga megszervezésére vonatkozó rendelkezéseket.
5. A hallgató az egyetem döntése ellen a közléstől, ennek hiányában a tudomásra jutástól számított 15 napon belül nyújthatja be a jogorvoslati kérelmet.
6. A jogorvoslati kérelem elbírálása ügyében – attól függően, hogy az eljárás alapját képező döntést mely egyetemi szerv hozta illetve mulasztotta el
7. első fokon az oktatási rektorhelyettes,
8. másodfokon, illetve az oktatási rektorhelyettes döntése ellen első fokon az Egyetemi Hallgatói Felülbírálati bizottság jár el.
9. A rektorhelyettes, illetve a Bizottság a döntését 30 napon belül hozza meg. Az eljárás során az érdekelteket (érintetteket) meghallgatja, a három tagú tanácsban lefolytatott eljárásról (tárgyalásról) jegyzőkönyv készül.
10. A bizottság döntését írásba kell foglalni és arról a hallgatót tájékoztatni kell.
11. A jogorvoslati eljárásban a hallgató személyesen, vagy megbízottja járhat el.
12. A bizottság jogerős döntése ellen a hallgató jogorvoslatért bizottsághoz keresettel fordulhat.

## Záró rendelkezések

1. **§**

(1) Az Állatorvostudományi Egyetem Szenátusa a jelen szabályzatot 2016….. napján tartott ülésén, a …. SZT számú határozatával jóváhagyta.

(2) Jelen szabályzat a Szenátus döntését követő napon lép hatályba**.**

**Az Egyetem Szenátusa nevében**

|  |  |
| --- | --- |
| a Szenátus titkára | a Szenátus elnöke |